หุ้นไทยภาคเช้าปิดบวก2.45จุด
เช้าวันนี้ดัชนีหุ้นไทยปิดที่ระดับ 1,221.82 จุด เพิ่มขึ้น 2.45 จุด หรือ 0.20% มีมูลค่าการซื้อขาย 13,681.81 ล้านบาท
14 ส.ค. 2555

เช้าวันนี้ดัชนีหุ้นไทยปิดที่ระดับ 1,221.82 จุด เพิ่มขึ้น 2.45 จุด หรือ 0.20% มีมูลค่าการซื้อขาย 13,681.81 ล้านบาท




ดัชนีหุ้นไทยเช้าวันนี้(14 ส.ค.) เคลื่อนไหวผันผวนในกรอบแคบ หลังจากที่ดัชนีปรับตัวเพิ่มขึ้นแรงต่อเนื่องในช่วงสัปดาห์ก่อน โดยนักลงทุนบางส่วนชะลอการซื้อขายเพื่อรอดูการออกมาตรการกระตุ้นเศรษฐกิจของธนาคารกลางสหรัฐ ยุโรป และจีน โดยดัชนีเช้าวันนี้ปิดตลาดที่ระดับ 1,221.82 จุด เพิ่มขึ้น 2.45 จุด หรือ 0.20% มูลค่าการซื้อขาย 13,681.81 ล้านบาท
5 อันดับหุ้นที่มีมูลค่าการซื้อขายสูงสุด1. PTTGC ปิดที่ 65.25 บาท เพิ่มขึ้น 1.25 บาท หรือ 1.95% มูลค่าการซื้อขาย 860.02 ล้านบาท2. KBANK ปิดที่ 176 บาท เพิ่มขึ้น 2.50 บาท หรือ 1.44% มูลค่าการซื้อขาย 737.08 ล้านบาท3. BBL ปิดที่ 200 บาท เพิ่มขึ้น 3 บาท หรือ 1.52% มูลค่าการซื้อขาย 665.85 ล้านบาท4. JAS ปิดที่ 3.58 บาท เพิ่มขึ้น 0.12 บาท หรือ 3.47% มูลค่าการซื้อขาย 624.43 ล้านบาท5. BANPU ปิดที่ 468 บาท เพิ่มขึ้น 10 บาท หรือ 2.18% มูลค่าการซื้อขาย 555.07 ล้านบาท
บริษัทหลักทรัพย์(บล.)ฟิลลิป(ประเทศไทย) ระบุว่า ดัชนีหุ้นไทยวันนี้เคลื่อนไหวผันผวน ปัจจัยแวดล้อมตลาดดูจะยังไม่เปลี่ยนแปลงไปมาก โดยที่ความกังวลใจหลักยังคงเป็นเรื่องการชะลอตัวของเศรษฐกิจโลก ซึ่งท่ามกลางความวิตกทั้งหลายกลับมีความคาดหวังเรื่องมาตรการกระตุ้นเศรษฐกิจจากหลายๆประเทศเป็นตัวช่วยประคองการอ่อนตัว หรือเป็นแรงผลักดันการฟื้นตัวของตลาดในบางช่วง และแม้ว่าตอนนี้ค่าเงินดอลลาร์สหรัฐยังค่อนข้างทรงตัวจึงยังไม่สะท้อนภาพการออกมาตรการในเร็วๆนี้ แต่แนวโน้มที่ดอลลาร์สหรัฐจะอ่อนค่าจะมีมากขึ้นตามลำดับ ขณะที่นักลงทุนต่างชาติยังเดินหน้าสะสมหุ้นไทยอย่างต่อเนื่องทั้งในตลาดหุ้นและอนุพันธ์จึงจะเป็นตัวช่วยประคองการอ่อนตัวได้ดี สำหรับกลยุทธ์ลงทุนระยะสั้นแนะนำเลือกซื้อเป็นรายตัว โดยให้แนวต้าน 1,223-1,228 จุด แนวรับ 1,213-1,207 จุด